|  |  |
| --- | --- |
|  |  |
| Kunnskapsdepartementet  Postboks 8119 Dep  0032 Oslo |  |

Søknad om unntak fra reglement for økonomistyring i staten for bruk av kontantkort – Universitetet i Sørøst-Norge (USN)

Vi viser til Kunnskapsdepartementets (KD) søknad av 19. oktober 2023 om unntak fra bestemmelser om økonomistyring i staten (bestemmelsene) punkt 3.7.1, slik at Universitetet i Sørøst-Norge (USN) kan:

* Utbetale stipend til utenlandske studenter som ikke har mottatt D-nummer, og som dermed ikke har fått opprettet norsk bankkonto.
* Utbetale stipend til utvekslings studenter som skal være i Norge for så kort tid at det ikke er mulig å få D-nummer.
* Utbetale lønn til nyansatte fra utlandet som ikke har fått D-nummer.

DFØ har vurdert søknaden og innvilger USN unntak fra bestemmelsene punkt 3.7.1 frem til   
31. desember 2028, under de forutsetninger som er omtalt nedenfor.

**Begrunnelse for søknaden**KD opplyser at USN har behov for å benytte kontantkort til utenlandske studenter som ikke har mottatt D-nummer og som dermed ikke har fått opprettet norsk bankkonto, eller utvekslings studenter som skal være i Norge for så kort tid at det ikke er mulig å få D-nummer, samt utbetale lønn til nyansatte fra utlandet som ikke har fått D-nummer.

**DFØs vurdering av søknaden**

I henhold til bestemmelsene punkt 3.7.1 skal virksomhetens betalingsformidling i form av inn- og

utbetalinger skje gjennom statens konsernkontoordning, slik at alle statlige likvider daglig samles i

Norges Bank. Virksomheter som har utbetalinger til personer som av ulike årsaker ikke får opprettet

bankkonto kan benytte kontantkort. Virksomheten må i slike tilfeller benytte rammeavtalen for

kontantkort som DFØ har inngått med DNB Bank ASA 1. mars 2022. En forutsetning for at

rammeavtalen skal kunne benyttes av statlige virksomheter er at det gis unntak fra

bestemmelsene punkt 3.7.1.

DFØ vurderer det slik at USN må få unntak fra bestemmelsene punkt 3.7.1 for å kunne bruke kontantkort i samsvar med søknaden.

**Konklusjon – unntakssøknaden**

DFØ har vurdert søknaden om unntak med hjemmel i reglement for økonomistyring i staten § 3 første ledd. DFØ er delegert myndighet til å fastsette unntak i instruks fra Finansdepartementet.

DFØ innvilger unntak fra bestemmelsene punkt 3.7.1, slik at USN, i tråd med søknaden fra KD, kan etablere en kontantkortordning slik at de kan utbetale stipend til utenlandske studenter som ikke har mottatt D-nummer og som dermed ikke har fått opprettet norsk bankkonto, og utbetale stipend til utvekslings studenter som skal være i Norge for så kort tid at det ikke er mulig å få D-nummer, samt utbetale lønn til nyansatte fra utlandet som ikke har fått D-nummer. Unntaket fra bestemmelsene gjelder så lenge det er behov for å benytte kontantkort, men ikke utover   
31. desember 2028.

Vi har for øvrig merket oss at USN vil følge rutiner i samsvar med DFØs veiledningsnotat for bruk av kontantkort/kronekort i staten.

Vennlig hilsen

Thuan Tande-Pham

avdelingsdirektør

Cecilie Bugge-Asperheim

fung. seksjonssjef

Kopi til: Riksrevisjonen

*Brevet er elektronisk godkjent og sendes uten underskrift*